
Drughunters 2022 — Bioteknologiopgave 


Ikke-invasive billeddannelsesteknikker i lægemiddeludvikling 


Som forsker står man over for en lang række svære udfordringer, når man skal udvikle nye 
lægemidler mod hjernesygdomme. For at have en gavnlig effekt for patienterne skal et lægemiddel 
modulere aktiviteten af et specifikt target, fx et enzym eller en receptor, hvilket i sidste ende vil 
korrigere de dysfunktionelle processer i hjernen. Under udviklingen af et lægemiddel er det utrolig 
vigtigt og en af de store udfordringer at undersøge, hvor, hvordan og hvor meget lægemidlet binder til 
sit target samt de cellulære og fysiologiske processer, det sætter i gang. Dette er imidlertid vanskeligt 
i mennesker, da man ikke bare kan åbne hjernen og tage en prøve. For stadigvæk at få undersøgt 
lægemidlets virkningsmekanisme må man derfor bruge ikke-invasive” teknikker. Den mest benyttede 
kategori er de billeddannelsesbaserede teknikker, der, afhængigt af den valgte teknik, kan bruges til 
at måle ændringer både på molekylært, cellulært, vævs- eller organniveau. Disse inkluderer fx PET, 
EEG, fMRI, røntgen med flere. 


Denne opgave handler om ikke-invasive billeddannelsesteknikker, og hvordan de kan hjælpe under 
udviklingen af nye lægemidler mod hjernesygdomme. Det er en fordel, hvis I læser hele opgaven 
igennem, inden I går i gang med svarene. 


Vælg en hjernesygdom, som I finder interessant, vigtig eller fascinerende. 


1. Beskriv sygdommens symptomer samt de cellulære og fysiologiske processer, der er i 
ubalance i hjernen hos patienter med sygdommen. 


2. Beskriv hvordan jeres valgte hjernesygdom behandles i dag, og hvilke unmet needs? der 
stadig er. 


Som nævnt i introduktionen bruges ikke-invasive billeddannelsesteknikker i lægemiddeludvikling, 
specielt når det drejer sig om mennesker. Der er en lang række teknikker, der hver især kan bruges til 
at undersøge forskellige aspekter. En forskel er fx hvor detaljeret et billede, man opnår: nogle 
teknikker måler på vævsniveau og dækker et stort område med få detaljer, mens andre dækker et lille 
område men med mange detaljer (molekylært niveau). 


3. Beskriv kort de 3-4 mest relevante ikke-invasive billeddannelsesteknikker for jeres valgte 
sygdom samt diskuter forskellene, herunder fordele og ulemper, mellem disse. I kan eventuelt 
lave en figur eller tabel som en del af jeres svar. 


Forestil jer nu, at I har været en del af et forskningsteam, der har udviklet et molekyle, som har 
potentiale til at blive et nyt lægemiddel. For at potentialet kan indfries, skal | undersøge, om molekylet 
rent faktisk kan afhjælpe sygdommen i patienterne. At undersøge dette er både etisk, praktisk og 
økonomisk en stor udfordring, så det er uhyre vigtigt, at I har lagt en skarp strategi, der maksimerer 
chancen for, at I får de data, der er brug for. En vigtig del af jeres strategi er baseret på 
billeddannelsesteknikker. Jeres team skal nu præsentere strategien for ledelsen i håb om at få et ”go” 
til at fortsætte projektet. 


1 Ikke-invasiv: betyder at man ikke bryder huden. I forhold til hjernen laver man altså ikke ”hul” i 
kraniet. 

2 Udækkede behov — dette dækker over symptomer, der ikke kan behandles med de eksisterende 
lægemidler. 

Efter jeres præsentation er ledelsen positivt stemt, men endnu ikke fuldt ud overbevist. | bliver bedt 
om at tænke ud-af-boksen i forhold til, om det er muligt at kombinere, justere eller forbedre allerede 
eksisterende teknik(ker) eller opfinde en helt ny for at maximere chancen for, at I får de kritiske data. 


4. Beskriv og begrund hvordan I vil bruge billeddannelsesteknik(ker) til at undersøge molekylets 
effekt i patienterne. Herunder, redegør for hvordan jeres kombination/forbedring/justering 
øger chancen for succes. 


Det molekyle, som I i forskningsteamet har præsenteret, er fundet blandt mange molekyler. Når man 
udvikler lægemidler, tester man nemlig tusindvis af molekyler i starten, inden man står med den bedst 
egnede kandidat. | de tidlige faser kan man derfor ikke teste stofferne i patienter, da det er etisk 
uforsvarligt, og man bruger i stedet for dyr, typisk mus eller rotter. En stor og generel udfordring er 
dog, om den stof-effekt, man ser i et dyr, også vil være den samme i et menneske — det såkaldte 
translational gap. Dette kan fx skyldes forskelle i hjernens opbygning og volumen, forskelle i blod- 
hjerne-barrieren, forskelle i fordeling af molekyler samt deres metaboliske nedbrydning m.m. 


Tag forskerhatten på og tænk-ud-af-boksen. 


5. Vurder i hvilket omfang jeres valgte billeddannelsesteknik(ker) vil være egnet til at bruge i dyr, 
og hvilke problemer der kan være i ”oversættelsen” af eksperimenter fra dyr til mennesker. 


Generel opgavevejledning 


Overordnet set er opgaven opbygget efter følgende model: 


Spørgsmål 1-2 handler om at beskrive den valgte sygdom og nogle af de mere grundlæggende 
principper og teknikker. Her handler det primært om at vise, at man er i stand til at udvælge 
hovedtrækkene og give en så kort og præcis beskrivelse som muligt. 


I spørgsmål 3 fokuseres der på et underlæggende tema og noget af den bagvedliggende forskning. 
Denne opgave skal danne forståelsesrammen for besvarelsen af de sidste spørgsmål. 


Spørgsmål 4-5 vil teste jeres evner til at tænke som en forsker. Det er bestemt en meget svær og 
abstrakt opgave. Her findes der ikke noget helt korrekt svar, der er intet facit. Her handler det i stedet 
om at bruge det, I har lært om biologi, nervesystemet og specielt det, I har lært i de tidligere 
spørgsmål. Brug jeres viden til at finde på en ny idé og find ud af hvilke ting, der tæller for og imod 
jeres idé. I vil i opgaven her blive vurderet for jeres evne til at opstille en videnskabelig hypotese og 
argumentere for den. 


Til eleverne 


Som forsker må man leve med, at der ikke findes endegyldige og korrekte svar. Man må opsøge 
viden, som andre har skabt eller ved at lave sine egne forsøg. Og så må man med åbent sind holde 
den viden op imod sin egen videnskabelige hypotese, som derved be- eller afkræftes — eller som 
oftest kræver yderligere viden for at kunne drage en konklusion. Det kan være en lang og 
frustrerende proces selv for garvede forskere. Derfor forventer vi selvfølgelig ikke endegyldige 
løsninger fra jer, men gode forslag hvor der er tænkt over usikkerheder og begrænsninger. 


Vi har forsøgt at hjælpe ved at give nogle links nedenfor og på vores hjemmeside 
www.drughunters.dk. Men det er ikke en udtømmende liste, så I kan sikkert sagtens finde mere og 
anden information selv. 

Til finaledagen vil bedømmelseskriterierne være 1/3 formidling og 2/3 faglighed. Det betyder, at det 
ikke gælder om at have så meget tekst som muligt, men at der skal være et naturligt flow i 
fortællingen, så læseren kan forstå jeres vigtigste pointer. Omvendt er det selvfølgelig heller ikke nok 
at have en superflot poster, hvis man ikke har svaret på spørgsmålene. Husk at til den mundtlige 
præsentation behøver I ikke at gennemgå posteren slavisk. Her skal I fokusere på at fremhæve de 
pointer, som er særligt vigtige for jeres besvarelse. Dommerne har læst posteren på forhånd, men 
gemmer den endelige bedømmelse til de har set jeres præsentation, hvor de både vil inddrage jeres 
evne til at fortælle en god historie og jeres besvarelse af opfølgende faglige spørgsmål. 


Den skriftlige vurdering er selvfølgelig kun lavet på baggrund af posteren og skal ses som en kort 
tilbagemelding, ikke en dybtgående analyse af jeres poster. 


Rent praktisk skal posteren indsendes som pdf i størrelsen 142x83 cm landskabsformat. Se 
kalenderen nedenfor. 


Til lærerne 


Brug gerne tid i klassen på at snakke om, hvordan hvert enkelt spørgsmål skal forstås, inden I kaster 
jer over besvarelsen. 


Der kan hentes inspiration til, hvordan man kan arbejde med opgaverne på vores hjemmeside 
www.drughunters.dk. 


Referencer og links 


Generelle links 
ə  Hjerne og nervesystem: https://netdoktor.dk/tema/hjerne.htm 
e Brain Facts: www.brainfacts.org 
e Psykiatrifonden:_http://www.psykiatrifonden.dk/viden/diagnoser.aspx 


Links om billeddannelsesteknikker 


èe http://www.scholarpedia.org/article/Functional imaging 
o  https://www.nature.com/articles/tp201343 
e  https://core.ac.uk/download/pdf/189312446.pdf 


Translation, kliniske faser 





e Translation mellem dyr og menneske: Lost in translation 


e Kliniske forsøg: Kliniske forsøg med lægemidler (laegemiddelstyrelsen.dk) 


Sygdomsspecifikke links 
e Det medicinerede menneske: 
https://oharmaschool.ku.dk/publikationer/det medicinerede menneske/ 
ə Hjerne og nerve: https://www.apoteket.dk/sygdom/hjerne-og-nerve 
ə Hjerneforum: http://www.hjerneforum.dk/sygdomme/ 
e DepNet: http://depnet.dk/universe1/ 
ə Depression: http://www.netdoktor.dk/sygdomme/fakta/depression.htm 

e Skizofreni: http://www.netpsych.dk/articles.aspx?id=109 

e Angst: Angstforeningen - Viden om angst 

e Demens: http://www.videnscenterfordemens.dk/ 

e Alzheimers sygdom: http://www.alz.org/research/overview.asp 
e Parkinsons sygdom: http://www.parkinson.dk/ 


e Huntingtons sygdom: http://huntingtons.dk/ 
e  Prionsygdomme: 


https://www.sundhed.dk/sundhedsfaglig/laegehaandbogen/infektioner/tilstande-og- 
sygdomme/prionsygdomme/ 


Se også ”Vejledninger og materialer” på www.drughunters.dk 

